HISTORIA VITVE ET MORTIS. 141 



38. De struthionibus nihil certi habemus ; qui 

 domi nutriuntur, adeo infelices fuerunt, ut non de- 

 prehensi sint diu vivere : de ave ibi constat tantum 

 quod sit longaeva, anni non numerantur. 



39. Piscium vita magis incerta est, quam terres- 

 trium, cum sub aquis degentes minus observentur : 

 non respirant ex ipsis plurimi ; unde spiritus vitalis 

 magis conclusus est ; itaque licet refrigerium exci- 

 piant per branchias, baud tamen ita continua fit re- 

 frigeratio, quam per anbelitum. 



40. In aquis cum degant, a desiccatione ilia et 

 depraedatione, quae fit per aerem ambientem, im- 

 munes sunt ; neque tamen dubium est, quin aqua 

 ambiens, atque intra poros corporis penetrans et 

 recepta, plus noceat ad vitam quam aer. 



41. Sanguinis perhibentur esse minus tepidi ; 

 suntque nonnulli ipsorum voracissimi, etiam speciei 

 propriae ; caro autem ipsorum mollior est, quam ter- 

 restrium, et minus tenax : attamen pinguescunt ma- 

 jorem in modum, ut ex balaenis infinita extrahatur 

 quantitas olei. 



42. Delphini traduntur vivere annos circa tri- 

 ginta ; capto experimento in aliquibus a cauda prae- 

 cisa : grandescunt autem ad annos decem. 



43. Mirum est, quod referunt de piscibus, quod 

 aetate, post annos nonnullos, plurimum attenuantur 

 corpore, manente cauda, et capite, in magnitudine 

 priore. 



44. Deprehensae sunt aliquando in piscinis Cas- 

 sarianis muraenae vixisse ad annum sexagesimum. 



